Kuidas aga vaatab  Andres Anvelt tagasi oma kahele raamatule? "Vaatan nii "Punast elavhõbedat" kui "Direktorit" osakesena oma elust. Mida aeg edasi nende lõpetamisest, seda enam hägustuvad ka oma mälus fantaasia ja tegelikkus."    "Kirjutamine on inimloomingu üks olulisemaid saavutusi, mistõttu olen rahul, et olen suutnud ka ennast ning oma sisemaailma talletada meie ühiskonna üldpilti. Kindlasti tuleb ka kolmas ja loodan, et ka neljas ja viies raamat. Tegemist on sundimatu hobiga, mistõttu lubada eriti ei tahaks aga  sellist 3-4 aastast tsüklit sooviks jätkata. Ning eks mingi fail mu arvutis ka juba vaikselt kosub."